Në bazë të nenit 166 të Ligjit mbi vetëqeverisjes lokale (“Fleta zyrtare e MZ”, nr.02/18) nenit 53 paragrafi 1 pika 2 dhe nenit 61 të Statutit të Komunës së Tuzit (“Fleta zyrtare e Malit të Zi- dispozitat komunale” numër 24/19), Kuvendi i Komunës së Tuzit në seancën e mbajtur më 18.07.2019 ka sjellë

**VENDIM**

**mbi mënyrën dhe procedurën e pjesëmarrjes së popullatës lokale**

**në kryerjen e punëve publike**

**I DISPOZITAT THEMELORE**

**Neni 1**

Me këtë vendim rregullohen format, subjektet, proceset, afatet dhe mënyra e pjesëmarrjes së popullsisë lokale në kryerjen e punëve publike, raporti mbi suksesin e procesit dhe çështje të tjera me rendësi për aktivitetet e popullsisë lokale në sjelljen e vendimeve.

**Neni 2**

Me punë publike në kuptim të këtij Vendimi trajtohet sjellja e planeve dhe programeve të zhvillimit të Komunës, projekteve urbanistike, Buxhetit dhe akteve të përgjithshme me të cilat rregullohen të drejtat dhe obligimet e qytetarëve (në tekstin e mëtejmë: aktet e interesit të përbashkët), si punë publike në të cilat qytetarët i realizojnë të drejtat ose kryejnë obligimet e përcaktuara me Ligj.

Organet e vetëqeverisjes lokale dhe organet e administratës lokale (në tekstin e mëtejmë: organet e Komunës), janë të obliguar që të sigurojnë që qytetarët, personat juridik, organizatat joqeveritare dhe organizata të tjera dhe grupe të tjera të interesuara në Komunë të jenë në kohë të informuar mbi të gjitha çështjet me rëndësi për jetën e tyre dhe punën.

**II SUBJEKTET PJESËMARRËSE**

**Neni 3**

Subjektet pjesëmarrëse në kryerjen e punëve publike janë: qytetarët, organizatat joqeveritare, bashkësitë lokale, bashkësitë akademike dhe organizata dhe grupe të interesuara në Komunë.

**III FORMAT E PJESËMARRJES**

**Neni 4**

Organet e Komunës janë të obliguar që të mundësojnë pjesëmarrjen e popullsisë lokale në kryerjen e punëve lokale: sigurimin e qasjes në informacioneve mbi aktivitetet të cilat planifikohen e të cilat do të realizohen gjatë vitit në nivel të Komunës; me publikimin e programit të shqyrtimit publik ose formave të tjera të pjesëmarrjes së qytetarëve në sjelljen e akteve me interes të përbashkët; me informim, afat, vend dhe kohë të mbajtjes së shqyrtimit publik; me obligueshmërinë e organeve që të shqyrtojnë të gjitha vërejtjet, komentet dhe propozimet ose sugjerimet të pjesëmarrësve të shqyrtimit publik; vënien në dukje të dokumenteve dhe akteve të interesit të përbashkët dhe ngjashëm.

Organet e Komunës janë të obliguar që para sjelljes së aktit me interes të përbashkët përsëri t’i informojnë qytetarët dhe të tjerët për qëndrimet e marra lidhur me vërejtjet e tyre dhe sugjerimet e dhëna.

**Neni 5**

Format e pjesëmarrjes së popullsisë lokale në kryerjen e punëve lokale janë: anketimi, tabelat për informim, kutitë e vërejtjeve, propozimet dhe sugjerimet, web-faqet, linjat telefonike, organizimi i punëtorive në bashkësitë lokale, mikpritjen e ligjëruesve, tubimet profesionale, tryezat e rrumbullakëta, mediat, planet dhe ngjashëm.

Para sjelljes së aktit të interesit të përbashkët, organi i Komunës kompetent për përgatitjen e projektit do të siguroj pjesëmarrjen e popullsisë lokale, realizimin e konsultimeve dhe përgatitjen e procesit të hartimit të aktit me interes të përbashkët dhe realizimin e procesit të shqyrtimin e publik.

**IV MËNYRAT, PROCEDURAT DHE AFATET E PJESËMARRJES**

**Neni 6**

Informimi i popullsisë lokale mbi fillimin e procedimit të hartimit të aktit me interes të përbashkët, organi i Komunës siguron me anë të: web-faqes, imituesit lokal publik, tabelave për informim, linjave telefonike dhe në mënyrë tjetër të përshtatshme.

Organi i Komunës në pajtim me planin e mediave, mund të pranojë edhe mekanizma të tjerë të informimit edhe ato: informator gjegjësisht udhëzues, buletin, broshura, ciceron, medie elektronike ose auto-vizuale, organizime takimesh, tribunave dhe punishteve edukuese në bashkësitë lokale dhe në vende të tjera të përshtatshme, organizimin e seminareve, publikimin e informatave të përpunuara në billborde dhe ngjashëm.

Plani medial përmban: mënyrën dhe procesin e pjesëmarrjes të popullsisë lokale në kryerjen e punëve loakle, format, subjektet, proceset, afatet, përbërjen e raportit mbi efikasitetin e procedurës.

**Neni 7**

Në procesin e konsultimit të popullsisë lokale, organi i Komunës kompetent për përgatitjen e projektit të aktit të interesit të përbashkët, mund të këshillojë qëndrimet dhe mendimet përmes anketës ose pyetësorit.

Anketën ose pyetësorin e përgatitë dhe realizon organi kompetent vetëm ose në bashkëpunim me organizatën profesionale, në shembullin reprezentativ të qytetarëve.

Organi kompetente mund të aplikojë anketën ose pyetësorin në të gjitha fazat e procesit të sjelljes së aktit të interesit të përbashkët.

**Neni 8**

Organi i Komunës është i obliguar që të mundësoj pjesëmarrjen e popullsisë lokale në kryerjen e punëve publike, me vendosjen e kutisë për vërejtje, propozime dhe sugjerime, në vend të dukshëm në ambientet e dukshme të godinës së Komunës.

**Neni 9**

Me qëllim të arritjes së pjesëmarrjes së popullsisë lokale dhe sigurimit të pjesëmarrjes të publikut profesionist në procesin e hartimit të aktit me interes të përbashkët, organi i Komunës organizon punishte në bashkësitë lokale, ligjërata, tubime profesionale dhe tryeza të rrumbullakëta.

**Konsultimi në procesin përgatitor**

**Neni 10**

Konsultimi i popullsisë lokale aplikohet në procesin përgatitor për hartimin e akteve me interes të përbashkët dhe në procesin e hartimit të tij.

Konsultimi i popullatës lokale në procesin përgatitor të hartimit të aktit me interes të përbashkët, nënkupton dhënien e iniciativës, propozimeve, sugjerimeve ose komenteve në fazën fillestare të përgatitjes së akteve me interes të përbashkët.

Konsultimi në procesin e hartimit të aktit me interes të përbashkët aplikohet me qellim të mbledhjes dhe përpunimit të vërejtjeve, propozimeve dhe sugjerimeve në projektet e akteve me interes të përbashkët.

**Neni 11**

Organi i Komunës realizon konsultimin në procesin pergaditor të hartimit të aktit me interes të përbashkët përmes publikimit të thirrjes publike për dorëzimin e iniciativave, propozimeve, sugjerimeve dhe komenteve, si dhe përmes anketimeve.

Thirrja publike përmban informacione mbi subjektet, mënyrën dhe afatin e dorëzimit të iniciativave, propozimeve, sugjerimeve dhe komenteve.

Procesi i konsultimit nga paragrafi 1 i këtij neni zgjatë më së paku 15 ditë.

**Neni 12**

Personi i ngarkuar për koordinimin e konsultimeve në procesin përgatitorë të hartimit të akteve me interes të përbashkët është i obliguar t’i përpunojë të dhënat e mbledhura, të hartoj raportin mbi rezultatet e konsultimeve, t’a publikojë në veb faqe të Komunës dhe t’ua përcjell pjesëmarrësve të konsultave në afat prej 8 ditësh, prej ditës së skadimit të afatit nga paragrafi 3 të nenit 11 të këtij vendimi.

Raporti nga paragrafi 1 i këtij neni përmban: mekanizmat e aplikuar të konsultimit, vendin, mënyrën, afatet e zbatimit, kontrollin e pjesëmarrësve të konsultimeve dhe kontrollimin e iniciativave, propozimeve, sugjerimeve dhe komenteve të fituara.

**Neni 13**

Në bazë të raporteve mbi rezultatet e konsultimeve organi kompetent me ndihmën e grupit punës të formuar për hartimin e projektit të aktit përpilon projekt aktin me interes të përbashkët.

**Shqyrtimi publik**

**Neni 14**

Forma obliguese e konsultimeve në procesin e hartimit të aktit me interes të përbashkët është shqyrtimi publik.

Kur organi kompetent vlerëson së është e nevojshme që të konsultohet publiku profesional, në përbërje të shqyrtimit publik me planin mediatik do të parashikojnë shqyrtim profesional.

Organet e Komunës janë të obliguar që qytetareve t’ju sigurojnë që përmes organizimeve të shqyrtimeve publike dhe profesionale, të japin propozime të shkruara dhe gojore, vërejtje, sugjerime dhe mendime në projekt aktet e interesit të përbashkët i cili është objekt shqyrtimit.

**Neni 15**

Kryetari i Komunës përcakton projektin e aktit dhe e vendos në diskutim publik, në pajtim me planin medial, dhe përcakton organin i cili do të realizojë diskutimin publik.

Organi për realizimin e diskutimit publik është i obliguar që projektin e aktit dhe planin e pjesëmarrjes të qytetarëve t’a publikoje në veb faqen dhe në mënyrat e tjera të përshtatshme.

Organi i cili realizon diskutimin publik është i obliguar që t’i arsyetojë aktvendimet të cilat me projektin e aktit propozohen, veçanërisht në raport me të drejtat dhe obligimet e qytetareve, si dhe përllogaritje e ndikimit të atyre aktvendime në pozitën e qytetareve, në mënyre që qytetaret të njohin më mirë aktvendimet në të cilat në mënyre optimale, siguron kënaqjen e nevojave të tyre.

**Neni 16**

Diskutimi publik organizohet në bashkësitë lokale dhe në vende të tjera të përshtatshme, në forumet për diskutime dhe sqarimeve të qytetareve dhe zgjatë së paku 15 ditë.

Diskutimi publik mund të organizohet njëkohësisht për më shumë bashkësi lokale.

Diskutimi publik realizohet:

* Me organizimin e tryezave të rrumbullakëta, tribunave, prezantimeve dhe ngjashëm;
* Me dorëzimin e vërejtjeve, propozimeve dhe sugjerimeve në formë të shkruar ose elektronike.

**Neni 17**

Organi kompetent publikon lajmërime mbi diskutimin publik, projektin e aktit me interes të përbashkët dhe programin e diskutimit publik në web-faqen e Komunës, në mediat, në tabelën informuese ose bashkësisë lokale ose në mënyrë tjetër të përshtatshme .

Programi i diskutimit publik përmban:

* Emrin e organit kompetent i cili realizon diskutimin publik;
* Emrin e aktit i cili vendoset në diskutim publik;
* Vendin, kohën dhe mekanizmat e mbajtjes së diskutimit publik;
* Vendin, kohën, dhe mekanizmat e mbajtjes së diskutimit profesional, nëse është e paraparë në planin medial;
* Adresën dhe mënyrën e dorëzimit të vërejtjeve, propozimeve dhe sugjerimeve;
* Emrin, mbiemrin, të dhënat e kontaktit të zyrtarit të organin kompetent të ngarkuar me dhënien e informacioneve mbi procesin e diskutimit publik;
* Udhëzimet për pjesëmarrjen në forumin për diskutime dhe deklarimit të qytetareve, gjegjësisht diskutimit dhe deklarimit të publikut profesional;
* Të dhënave të tjera të nevojshme për suksesin e diskutimit publik.

**Neni 18**

Gjatë realizimit të diskutimit publik, organi për realizimin e diskutimit publik do të bëj kujdes që në hapësirat në të cilat organizohet diskutimi publik të jenë të qasshme edhe për personat me invaliditet .

Nëse teksti i projektit të aktit me interes të përbashkët, i cili është objekt i diskutimit publik, drejtpërdrejt ka të bëjë me të drejtat, detyrimet dhe interesat juridike të personave me probleme të dëgjimit dhe të folurit, gjegjësisht personave me shikim të dëmtuar, organi për realizimin e diskutimit publik do të mundësoj që diskutimi publik të realizohet me përdorim edhe të bisedës gjestikulative, gjegjësisht teksti i projektit të aktit me interes të përbashkët të jetë i arritshëm në regjistrin audiotonik ose në shkrimin e Brajevit .

**Neni 19**

Në diskutimin publik duhet që të mundësohet që qytetarët në mënyrë të drejtpërdrejtë të komunikojnë me përfaqësuesit e organeve të Komunës.

Në diskutimin publik domosdoshmërish merre pjesë përfaqësuesi i propozuesit të aktit, si dhe persona të tjerë profesional të cilët mund të kontribuojnë diskutimit kualitativ mbi aktin në fjalë.

Në diskutim publik marrin pjesë edhe përfaqësuesit e organeve të bashkësive lokale në territoret e të cilave organizohen diskutimet publike.

Diskutimi publik, sipas mundësive, organizohet me ndihmën e teknikes bashkëkohore dhe teknikave të tjera auto-vizuele në mënyrë që sa më mirë të jepet përmbajtja themelore e zgjidhjeve të akteve që është objekt i diskutimit publik.

**Neni 20**

Organi i cili realizon diskutimin publik është i obliguar që të bëj procesverbalin gjatë shqyrtimit publik.

Në procesverbal evidentohen komentet, propozimet, vërejtjet, sugjerimet, dhe mendimet e rëndësishme për përmbajtjen e aktvendimit.

**Neni 21**

Propozimet, vërejtjet dhe sugjerimet mund të jepen drejtpërdrejt apo në formë të shkruar organit kompetent.

**V RAPORTI MBI DISKUTIMIN E MBAJTUR PUBLIK**

**Neni 22**

Pas përfundimit të diskutimit publik, organi i cili e ka realizuar procesin e diskutimit publik harton raportin mbi realizimin e diskutimit publik dhe profesional në afat prej dhjetë ditësh nga dita e kryerjes së diskutimit publik dhe e publikon në web-faqen e Komunës.

Të gjitha propozimet, vërejtjet dhe sugjerimet të dorëzuar në afatin e paraparë për diskutimin publik, organi nga paragrafi 1 i këtij neni, është i obliguar t’i shqyrtoj me arsyetim se çka është pranuar e çka nuk është pranuar dhe për ç‘arsye, të marr qëndrim për të njëjtit dhe t’i inkuadroj në raport mbi diskutimin e realizuar publik dhe profesional.

Raporti nga paragrafi 1 i këtij neni përbën:

* Emrin e organit i cili ka realizuar diskutimin publik,
* Emri “RAPORT MBI REALIZIMIN E DISKUTIMIT PUBLIK DHE PROFESIONAL”;
* Emrin e projekt aktit me interes të përbashkët i cili ka qënë objekt i diskutimit publik;
* Kohëzgjatja e diskutimit publik;
* Të dhënat mbi mënyrën e realizimit të diskutimit publik (mbajtjen e tryezave të rrumbullakëta, tribunave dhe prezantimeve, me vendin dhe datën e shënuar të organizimit);
* Dorëzimin e vërejtjeve, propozimeve, dhe sugjerimeve në formë elektronike dhe të shkruar, në mënyrë dhe afat të paraparë dorëzimi të dhënat mbi përfaqësuesit e organeve kompetent të cilët kanë marr pjesë në diskutimin publik;
* Të dhënat mbi numrin dhe strukturën e pjesëmarrësve në diskutimin publik;
* Këqyrjen e vërejtjeve të dorëzuara propozimeve dhe sugjerimeve, me arsyet e shënuara për pranimin e tyre, gjegjësisht mos pranimin; vendin dhe datën e përpilimit të raportit;
* Të dhënat të tjera me rëndësi për realizimin e diskutimit publik.

Raporti mbi rezultatet e diskutimit profesional paraqet pjesën përbërëse të raportit mbi diskutimin publik të realizuar.

Organi i cili ka realizuar procesin e diskutimit publik dorëzon raportin nga paragrafi 1 i këtij neni të gjithë pjesëmarrësve të diskutim publik, në afat prej 10 ditës nga dita e përfundimit të diskutimit publik.

Propozuesi i aktit, bashkë me propozimin e aktit, i dorëzon kuvendit edhe raportin mbi diskutimin publik të realizuar.

**VI MBIKËQYRJA**

**Neni 23**

Mbikëqyrjen mbi realizimin e këtij vendimi e kryen kryetari i Komunës.

Organet kompetente janë të obliguara që kryeadministratorit çdo gjashtë muaj t’i dorëzojë të dhënat e nevojshme për kryerjen e mbikëqyrjes.

**VII DISPOZITAT KALIMTARE DHE PËRFUNDIMTARE**

**Neni 24**

Ky vendim hynë në fuqi ditën e tetë nga dita e publikimit në “Fletën zyrtare të Malit të Zi- dispozitat komunale”.

Numër: 02-030/19-4069

Tuz, 18.07.2019

**KUVENDI I KOMUNËS SË TUZIT**

**Kryetari,**

**Fadil Kajoshaj**